રામનું બાહુબળ એટલે કે રામનું બળ પણ કરુણવાન છે. ભગવાનનું શીલ પણ કરુણા છે. ભગવાનની આંખ પણ કરુણા છે. ભગવાનનું ચાલવું પણ કરુણા છે. ભગવાનનું બેસવું પણ કરુણા છે. ભગવાનની પલકો ઉઠાવવી એ પણ કરુણા છે. અહીં બળ એટલે કોઈ તામસી રજોગુણી વાત નથી. દેવ હોય, અસુર હોય, માનવ હોય એ રામની કૃપાથી, સુખથી જયાં છે ત્યાં પોતપોતાનાં સુખ, શાંતિ અને શુભનો અનુભવ કરે છે. સુખ માટે સ્વર્ગ – વૈકુંઠમાં નથી જવું પડતું. તમે જયાં હોય ત્યાં રામની કરુણાથી,રામના બાહુબળથી શુભ પામી શકો છો. આ બધાં ઋષિએ કહેલાં આર્ષવચન છે અને ઋષિની વાણી ખોટી નથી પડી શકતી. હું નિવેદન કરું કે પરમાત્માના બાહુબળને યાદ રાખો. બાહુબળ એટલે રામના બાહુની કરુણા. એવો એક હાથ, એવી એક બાહુ જે આપણને બાંહોમાં લીધા પછી, આપણો હાથ પકડયા પછી એ હાથ કયારેય છોડતી નથી, એ બાહુની છાંયામાં જીવન જીવવા માગું છું. હાર –જીત એક સપનું હોય છે. જયાં સુધી સપનું છે ત્યાં સુધી છે, સપનું તૂટી જાય છે તો પછી હાર હાર નથી રહેતી, જીત જીત નથી રહેતી. એટલા માટે મહાદેવે કહ્યું –